# Konvertor ⚒️

Nicholas Logozzo
2023-2025
Nicholas Logozzo
2023-2025

Creative Commons Attribution 4.0 International License

Jozef Gaal
preklady@mayday.sk 2024

# Konvertor

Na tejto stránke sú vysvetlené všetky možnosti konfigurácie konvertora v časti Nastavenia v aplikácii Parabolic.

# Vložiť metaúdaje

Ak je táto možnosť zapnutá, aplikácia Parabolic priradí médiám príslušné informácie (názov, žáner atď.), ak sú k dispozícii.

Predvolené: Zapnuté

# Odstrániť zdrojové údaje

Ak je táto možnosť zapnutá, aplikácia Parabolic odstráni polia metadát obsahujúce adresu URL a ďalšie identifikačné informácie o zdroji média.

Polia, ktoré budú odstránené: `komentár`, `popis`, `súhrn`, `odkaz` a `spracovateľ` v každom dátovom toku.

Táto možnosť je konfigurovateľná iba pri zapnutom nastavení `Vložiť metaúdaje`.

Predvolené: Vypnuté

# Vložiť miniatúry

Ak je táto možnosť zapnutá, aplikácia Parabolic vloží do média miniatúru, ak je k dispozícii.

Ak formát súboru nepodporuje vloženie, miniatúra bude uložená do samostatného obrázkového súboru.

Predvolené: Zapnuté

# Orezať miniatúry zvuku

Ak je táto možnosť zapnutá, aplikácia Parabolic oreže miniatúry obrázkov zvukových súborov tak, aby mali štvorcové rozlíšenie.

Táto možnosť je konfigurovateľná iba pri zapnutom nastavení `Vložiť miniatúry`.

Predvolené: Vypnuté

# Vložiť kapitoly

Ak je táto možnosť zapnutá, aplikácia Parabolic priradí médiám informácie o kapitolách, ak sú k dispozícii.

Predvolené: Vypnuté

# Vložiť titulky

Ak je táto možnosť vypnutá alebo ak vloženie nie je podporované, stiahnuté titulky budú uložené do samostatného súboru.

Predvolené: Zapnuté

# Spracovávanie vlákien

Počet vlákien, ktoré má postprocesor (`FFmpeg`) použiť pre každé sťahovanie.

Predvolené: Maximálny počet vlákien k dispozícii v systéme